ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:5383-Е.03.02-15171/ 27-2017

Ушће,03.05.2017.год

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број ТЕНТ:JNO/1000-3000/0006/2016 (1156/2016), за набавку услуга: „ Геодетске услуге “, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 5.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Зашто Наручилац захтева да понуђач има запослена три инжењера са лиценцом првог реда када је довољно да исти има запослена два инжењера, да би по Закону могао да добије лиценцу за рад потребну за обављање предметних услуга?

На овај начин Наручилац произвољно одређује додатне услове, па је тако могао уместо 3 да захтева и 6 инжењера са лиценцом правог реда, а да исти захтев није у вези са предметом јавне набавке.

**ПИТАЊЕ 2**:

Зашто захтевате да понуђач, као доказ да располаже техничким капацитетом, достави пописну листу са стањем на дан 31.12.2015. године, а не са стањем на дан 31.12.2016. године, односно зашто захтевате и пописну листу и копије фактура или купопродајних уговора када понуђач може да докаже власништво или једним или другим документом?

**ОДГОВОР 1:**

Наручилац ће уважити захтев потенцијалног Понуђача на начин што ће изменити услов кадровског капацитета сходно захтеву.

**ОДГОВОР 2:**

Набавка је предвиђена планом за 2016.годину и покренута је 2016.године, на основу тога тражена је пописна листа закључно са 31.12.2015 године .

Наручилац ће изменити конкурсну документацију и дозволити да :

„Као доказ да располаже неопходним техничким капацитетом доставити копије фактура или купопродајних уговора, уговора о закупу или уговора о лизингу или копија пописне листе, са стањем на дан 31.12.2015. године односно са стањем на дан 31.12.2016. године (уз обавезно обележавање маркером опреме тражене конкурсном документацијом)“

У складу са наведеним појашњењима Комисија ће израдити измене конкурсне документације и исте објавити на Порталу јавних набавки и интернет страници Наручиоца.

 **КОМИСИЈА ЗаТЕНТ:JNO/1000-3000/0006/2016 (1156/2016)**